**VABILO za prijavo dobre prakse na**

**Mednarodno konferenco  
 »Z LOKALNO PRIDELANO HRANO IN GIBANJEM**

**DO ZDRAVEGA ŽIVLJENJSKEGA SLOGA«**

**7. maj 2020, Zdravilišče Radenci**

Vabimo vas, da na Mednarodni konferenci »Z LOKALNO PRIDELANO HRANO IN GIBANJEM DO ZDRAVEGA ŽIVLJENJSKEGA SLOGA«, ki bo **7. maja 2020 v Zdravilišču Radenci,** predstavite vašo dobro prakso iz šolskih let 2018/2019 ali 2019/2020. Vašo dobro prakso lahko predstavite na enega od dveh načinov:

1. **kot desetminutni samostojni referat in pisni prispevek** ali
2. **kot pedagoško delavnico (predstavitev na stojnici) in pisni prispevek**.

S predstavitvami dobrih praks v programu Ekošola spodbujamo izmenjavo izkušenj in zamisli med koordinatorji in ustanovami, ki lahko olajšajo vaše delo. Obenem pa predstavljamo pester nabor aktivnosti v programu Ekošola.

* **Navodila za prijavo dobre prakse (referat/pedagoška delavnica)**

Na kratko **pripravite povzetek projekta oz. dobro prakso vaše ustanove iz šolskih let 2018/2019 ali 2019/2020**, za katerega menite, da je lahko v pomoč pri snovanju projektov drugim ustanovam (zaradi vsebine, aktivnosti, rezultatov ali pa zaradi načina, kako vam ga je uspelo izvesti v ustanovi ali tudi v sodelovanju z drugimi organizacijami ali posamezniki).

**Prosimo, da izpolnite obrazec in ga vrnete najpozneje do 30. novembra 2019, na naslov:** [info@ekosola.si](mailto:info@ekosola.si)   
s pripisom **Mednarodna konferenca Zdravilišče Radenci.**

|  |
| --- |
| 1. **Ime in priimek avtorja:** |
| 1. **Ustanova:** |
| 1. **Kontaktni podatki (elektronski naslov, telefonska številka):** |
| 1. **Dobro prakso bom predstavil/a:** (označite) 2. samostojni referat 3. pedagoška delavnica (stojnica) |
| 1. **Naslov prispevka:** |
| 1. **Opis projekta (kratek povzetek):***(do 300 besed)* |

O izboru primera za predstavitev na Mednarodni konferenci vas bomo **obvestili najpozneje   
do 30. 12. 2019**.

**Pomembno!**

Primer naj bo predstavljen z jasno zastavljenimi cilji in vsebinami, saj bo za predstavitev izbranih le 60 (šestdeset) najboljših dobrih praks, ki jih boste predstavili kot samostojni referat in s pisnim prispevkom, ter 10 (deset) dobrih praks, ki jih boste predstavili v obliki pedagoške delavnice na stojnici in pisnim prispevkom.

Skladno s Pravilnikom o napredovanju zaposlenih v vzgoji in izobraževanju v nazive se za osnovne in srednje šole samostojni referat vrednoti s štirimi (4) točkami, pedagoška delavnica pa z dvema (2) točkama. Za vrtce pa sta samostojni referat in pedagoška delavnica vrednotena s štirimi (4) točkami.

Veselimo se vaših prijav in se zahvaljujemo za sodelovanje.

Ekipa programa Ekošola